
                                                                                                 Nr.  PL-x 752
                                                  RAPORT COMUN
asupra proiectului de Lege pentru acceptarea amendamentului adoptat prin Decizia II/1 a celei de-a doua Reuniuni a părţilor, la Alma Ata, Kazahstan, la 25 – 27 mai 2005, la Convenţia privind accesul la informaţie, participarea publicului la luarea deciziei şi accesul la justiţie în probleme de mediu, semnată la Aarhus la 25 iunie 1998
         În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia  pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu proiectul de Lege pentru acceptarea amendamentului adoptat prin Decizia II/1 a celei de-a doua Reuniuni a părţilor, la Alma Ata, Kazahstan, la 25 – 27 mai 2005, la Convenţia privind accesul la informaţie, participarea publicului la luarea deciziei şi accesul la justiţie în probleme de mediu, semnată la Aarhus la 25 iunie 1998, trimis cu adresa nr. PL-x 752  din 5 noiembrie 2007 şi  înregistrat cu nr. 31/1190  din 6 noiembrie 2007, respectiv 26/2028 din 6 noiembrie 2007.
  Potrivit prevederilor art. 75 din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat,  Camera Deputaţilor este prima Cameră sesizată.
                 Comisia pentru cultură,arte, mijloace de informare în masă, a avizat favorabil proiectul de lege, cu avizul nr.30/493  din 14.11 2007. 

                 Consiliul Legislativ  a avizat favorabil proiectul de lege, cu observaţii şi propuneri, conform avizului nr.1259/24.09.2007.
 Proiectul de lege supus dezbaterii are ca obiect de reglementare acceptarea amendamentului adoptat prin Decizia II/1 a celei de-a doua Reuniuni a părţilor, la Alma Ata, Kazahstan, la 25 – 27 mai 2005, la Convenţia privind accesul la informaţie, participarea publicului la luarea deciziei şi accesul la justiţie în probleme de mediu, semnată la Aarhus la 25 iunie 1998.
        În conformitate cu prevederile art. 61 din Regulamentul Camerei Deputaţilor, membrii celor două Comisii  au examinat proiectul de lege mai sus menţionat  în  şedinţa 13  noiembrie 2007 şi respectiv 27 noiembrie 2007.
       Din numărul total de 27 membri ai Comisiei juridice, de disciplină şi imunităţi au participat la şedinţă 14 deputaţi, iar din partea Comisiei  pentru administraţie publică, amenajarea teritoriului şi echilibru ecologic, din totalul de 29 deputaţi,  au participat la şedinţă 24 deputaţi.    
                În urma dezbaterilor, membrii celor două Comisiii au hotărât, în unanimitate, să propună plenului Camerei Deputaţilor  adoptarea proiectului de Lege pentru acceptarea amendamentului adoptat prin Decizia II/1 a celei de-a doua Reuniuni a părţilor, la Alma Ata, Kazahstan, la 25 – 27 mai 2005, la Convenţia privind accesul la informaţie, participarea publicului la luarea deciziei şi accesul la justiţie în probleme de mediu, semnată la Aarhus la 25 iunie 1998.
 În raport de obiectul şi conţinutul său, proiectul de lege face parte din categoria legilor ordinare.
                          PREŞEDINTE,                              PREŞEDINTE,                          
                           Sergiu Andon                               Relu FENECHIU    
                            SECRETAR,                                SECRETAR, 
                                   George Băeşu                                 Sereş Deneş                           

